पाएं अपने शहर की ताज़ा ख़बरें और फ्री ई-पेपरडाउनलोड करें
खंडार प्रदेश में इन दिनों कोरोना महामारी को लेकर सरकार, प्रशासन व आमजन सभी चिंतित है। प्रदेश की सीमाएं सील हैं। यहां तक कि अंतर जिले में भी निजी वाहनों के आवागम पर प्रतिबंध हैं। इसके बावजूद भी उपखंड मुख्यालय खंडार क्षेत्र में अंतरराजीय सीमा से गैर अनुमत वाहनों का आवागम हो रहा है। इसका पूरा खुलासा तब हुआ जब सवाईमाधोपुर जिला कलेक्टर व पुलिस अधीक्षक ने क्षेत्र का दौरा किया। कोरोना एडवाइजरी की पूरी पालना करवाई जा रही है।
बुधवार को सवाईमाधोपुर जिला कलेक्टर राजेंद्र किशन व पुलिस अधीक्षक सुधीर चौधरी कोरोना संक्रमण की रोकथाम के लिए व्यवस्थाओं का जायजा लेने क्षेत्र में पहुंचे। उनके साथ पुलिस उपाधीक्षक ग्रामीण राकेश राजोरा, खंडार उपजिला कलेक्टर मनोज कुमार वर्मा, विकास अधिकारी जगदीश प्रसाद बैरवा, थानाधिकारी भगवान लाल भी मौजूद थे। इस दौरान बहरावंडा खुर्द चौकी के सामने बड़ी ही चौकाने वाली स्थिति सामने आई। कलेक्टर व एसपी चौकी के सामने सड़क पर खड़े होकर क्षेत्र के हालातों का जायजा ले रहे थे। इसी दौरान मध्यप्रदेश की ओर से कई गैर अनुमत वाहन कलेक्टर व एसपी को चौकी के सामने से ही गुजरते दिखाई दिए।
क्षेत्र में मध्यप्रदेश के गैर अनुमत वाहनों का आवागमन देखकर एक बार तो कलेक्टर व एसपी भी चौक गए। बाद में कलेक्टर व एसपी ने वाहनों को मौके पर ही रुकवाकर उन्हें सीज करने के निर्देश दिए। इस दौरान पुलिस ने तीन वाहनों को सीज किया। वहीं कलेक्टर व एसपी ने संबंधित अफसरों पर नाराजगी जताई। साथ ही क्षेत्र में मध्यप्रदेश के गैर अनुमत वाहनों के आवागमन पर तत्काल रोक लगाने के निर्देश भी दिए गए।कलेक्टर व एसपी बहरावंडा कलां का जायजा लेने जा रहे थे। इसी दौरान रास्ते में बरनावदा गांव के पास एक चाय की थड़ी के छप्परपोश में कई लोग बेवजह बैठकर गपशप करते दिखाई दिए। इस पर कलेक्टर व एसपी ने तुरंत अपने वाहनों पर ब्रेक लगवाकर पुलिस को कार्रवाई के निर्देश दिए। पुलिस उपाधीक्षक राकेश राजौरा के नेतृत्व में पुलिस ने त्वरित कार्रवाई की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn